title: 2010/814/EU: Neuvoston päätös, annettu 20 päivänä joulukuuta 2010 , Euroopan yhteisön ja Seychellien tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan allekirjoittamisesta Euroopan unionin puolesta ja sen väliaikaisesta soveltamisesta

text:
               30.12.2010

               FI

               Euroopan unionin virallinen lehti

               L 345/1

         NEUVOSTON PÄÄTÖS,
   annettu 20 päivänä joulukuuta 2010,
   Euroopan yhteisön ja Seychellien tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan allekirjoittamisesta Euroopan unionin puolesta ja sen väliaikaisesta soveltamisesta
   (2010/814/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto antoi 5 päivänä lokakuuta 2006 asetuksen (EY) N:o 1562/2006 Euroopan yhteisön ja Seychellien tasavallan välisen kalastuskumppanuussopimuksen tekemisestä (1), jäljempänä ’kalastuskumppanuussopimus’.

               (2)

               Kumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskeva pöytäkirja, jäljempänä ’aikaisempi pöytäkirja’, on kumppanuussopimuksen liitteenä. Aikaisemman pöytäkirjan voimassaolo päättyy 17 päivänä tammikuuta 2011.

               (3)

               Unioni on neuvotellut Seychellien tasavallan, jäljempänä ’Seychellit’, kanssa kalastuskumppanuussopimukseen uuden pöytäkirjan, jäljempänä ’pöytäkirja’, joka antaa EU:n aluksille kalastusmahdollisuuksia Seychellien suvereniteettiin tai lainkäyttövaltaan kalastuksen osalta kuuluvilla vesillä. EU:n kalastusalusten toiminnan jatkumisen varmistamiseksi pöytäkirjassa määrätään sen väliaikaisesta soveltamisesta.

               (4)

               Neuvottelujen päätteeksi pöytäkirja parafoitiin 3 päivänä kesäkuuta 2010 ja sitä muutettiin 29 päivänä lokakuuta 2010 käydyllä kirjeenvaihdolla.

               (5)

               Pöytäkirja olisi allekirjoitettava ja sitä olisi sovellettava väliaikaisesti, kunnes sen tekemisen edellyttämät menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan yhteisön ja Seychellien tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan, jäljempänä ’pöytäkirja’, allekirjoittaminen unionin puolesta sillä varauksella, että se tehdään.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta sillä varauksella, että se tehdään.
   3 artikla
   Pöytäkirjaa sovelletaan 13 artiklan mukaisesti väliaikaisesti sen allekirjoituspäivästä (2) lukien siihen saakka, kun sen tekemistä varten tarvittavat menettelyt on saatettu päätökseen.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 20 päivänä joulukuuta 2010.

            Neuvoston puolesta

            Puheenjohtaja

         J. SCHAUVLIEGE

      (1)  EUVL L 290, 20.10.2006, s. 1.

      (2)  Neuvoston pääsihteeristö julkaisee pöytäkirjan allekirjoituspäivän Euroopan unionin virallisessa lehdessä.
    ---documentbreak---

               30.12.2010

               FI

               Euroopan unionin virallinen lehti

               L 345/3

         PÖYTÄKIRJA
   Euroopan yhteisön ja Seychellien tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta
   1 artikla
   Soveltamiskausi ja kalastusmahdollisuudet
   1.   Kalastuskumppanuussopimuksen 5 artiklan mukaisesti kolmen (3) vuoden ajanjaksoksi myönnetyt kalastusmahdollisuudet ovat seuraavat:

               a)

               nuottaa käyttävät tonnikala-alukset: 48 alusta

               b)

               pitkäsiima-alukset: 12 alusta.

         2.   Edellä olevaa 1 kohtaa sovelletaan, jollei tämän pöytäkirjan 5 ja 6 artiklassa toisin määrätä.
   3.   Euroopan unionin jäsenvaltion lipun alla purjehtivat alukset voivat kalastuskumppanuussopimuksen 6 artiklan ja tämän pöytäkirjan 7 artiklan mukaisesti harjoittaa kalastusta Seychellien vesillä ainoastaan, jos niillä on tämän pöytäkirjan nojalla ja sen liitteen mukaisesti myönnetty kalastuslupa.
   2 artikla
   Taloudellinen korvaus – Maksamista koskevat menettelyt
   1.   Kalastuskumppanuussopimuksen 7 artiklassa tarkoitetuksi taloudelliseksi korvaukseksi 1 artiklassa tarkoitetuksi kaudeksi vahvistetaan 16 800 000 euroa tämän pöytäkirjan voimassaoloaikana.
   2.   Taloudellinen korvaus sisältää

               a)

               vastineeksi Seychellien talousvyöhykkeelle pääsystä 3 380 000 euron vuosittaisen määrän, joka vastaa 52 000 tonnin vuosittaista viitesaalismäärää, ja

               b)

               2 220 000 euron vuosittaisen erityismäärän, joka osoitetaan Seychellien alakohtaisen kalastus- ja merenkulkupolitiikan tukemiseen ja täytäntöönpanoon.

         3.   Edellä olevaa 1 kohtaa sovelletaan, jollei tämän pöytäkirjan 3, 4, 5 ja 6 artiklasta muuta johdu.
   4.   Euroopan unioni maksaa tämän artiklan 2 kohdan a ja b alakohdassa vahvistetun kokonaismäärän (3 380 000 euroa ja 2 220 000 euroa) vuosittain tämän pöytäkirjan soveltamiskaudella. Maksu on suoritettava ensimmäisen vuoden osalta viimeistään 30 päivän kuluessa pöytäkirjan voimaantulosta ja seuraavien vuosien osalta viimeistään pöytäkirjan vuosipäivänä.
   5.   Jos Euroopan unionin alusten Seychellien talousvyöhykkeellä pyytämien tonnikalasaaliiden kokonaismäärä ylittää 52 000 tonnia vuodessa, vuosittaisen taloudellisen korvauksen kokonaismäärää korotetaan 65 eurolla kutakin ylimääräistä pyydettyä tonnia kohden. Euroopan unionin maksama vuosittainen kokonaismäärä ei kuitenkaan voi olla yli kaksinkertainen 2 kohdan a alakohdassa ilmoitettuun määrään verrattuna (6 760 000 euroa). Jos Euroopan unionin alusten Seychellien talousvyöhykkeellä pyytämät määrät ovat yli kaksi kertaa vuosittaisen korvauksen kokonaismäärää vastaavien määrien suuruisia, kyseisen rajan ylittävän määrän osalta maksettava korvaus maksetaan seuraavana vuonna liitteen määräysten mukaisesti.
   6.   Seychelleillä on yksinomainen toimivalta päättää 2 artiklan 2 kohdan a alakohdassa tarkoitetun korvauksen käyttötarkoituksesta.
   7.   Taloudellinen korvaus maksetaan Seychellien valtionkassan yhdelle tilille, joka on avattu Seychellien keskuspankkiin. Seychellien viranomaiset ilmoittavat tilinumeron.
   3 artikla
   Vastuullisen ja kestävän kalastuksen edistäminen Seychellien vesillä
   1.   Euroopan unioni ja Seychellit hyväksyvät kalastuskumppanuussopimuksen 9 artiklassa määrätyssä sekakomiteassa viimeistään kolmen kuukauden kuluttua tämän pöytäkirjan voimaantulosta monivuotisen alakohtaisen ohjelman ja sen soveltamista koskevat yksityiskohtaiset säännöt, jotka sisältävät erityisesti

               a)

               vuosittaiset ja monivuotiset suuntaviivat, joiden mukaisesti 2 artiklan 2 kohdan b alakohdassa tarkoitettu taloudellisen korvauksen erityismäärä käytetään;

               b)

               vuosittain ja useamman vuoden aikana saavutettavat tavoitteet, joilla pyritään ottamaan tietyn ajan kuluttua käyttöön vastuullinen ja kestävä kalastus ottaen huomioon prioriteetit, jotka on esitetty Seychellien kansallisessa kalastus- ja merenkulkupolitiikassa tai muussa politiikassa, joka liittyy tai vaikuttaa vastuullisen ja kestävän kalastuksen edistämiseen, suojellut merialueet mukaan luettuina;

               c)

               käytettävät kriteerit ja menettelyt, jotka mahdollistavat saavutettujen tulosten vuosittaisen arvioinnin.

         2.   Sopimuspuolten on hyväksyttävä sekakomiteassa kaikki monivuotiseen alakohtaiseen ohjelmaan ehdotetut muutokset.
   3.   Seychellit voi tarvittaessa osoittaa vuosittain lisäosuuden 2 artiklan 2 kohdan b alakohdassa tarkoitetusta taloudellisen korvauksen erityismäärästä monivuotisen ohjelman täytäntöönpanoon. Erityismäärän osoittamisesta on ilmoitettava Euroopan unionille.
   4 artikla
   Tieteellinen yhteistyö vastuullisen kalastuksen alalla
   1.   Sopimuspuolet sitoutuvat edistämään vastuullista kalastusta Seychellien vesillä, noudattaen periaatetta, joka kieltää kyseisellä vyöhykkeellä kalastavien eri laivastojen syrjinnän.
   2.   Euroopan unioni ja Seychellit pyrkivät seuraamaan Seychellien talousvyöhykkeen kalavarojen tilaa tämän pöytäkirjan voimassaoloaikana.
   3.   Sopimuspuolet pyrkivät noudattamaan Intian valtameren tonnikalatoimikunnan (IOTC) päätöslauselmia ja suosituksia kalavarojen säilyttämisen ja vastuullisen hoidon osalta.
   4.   Sopimuspuolet voivat kuulla toisiaan IOTC:n antamien suositusten ja päätöslauselmien, parhaiden käytettävissä olevien tieteellisten lausuntojen ja tarvittaessa kalastuskumppanuussopimuksen 4 artiklassa tarkoitetun yhteisen tieteellisen kokouksen tulosten perusteella kalastuskumppanuussopimuksen 9 artiklassa määrätyssä sekakomiteassa sopiakseen tarvittaessa Seychellien kalavarojen kestävää hoitoa edistävistä toimenpiteistä.
   5 artikla
   Yhteisestä sopimuksesta toteutettava kalastusmahdollisuuksien mukauttaminen
   1.   Edellä olevassa 1 artiklassa tarkoitettuja kalastusmahdollisuuksia voidaan mukauttaa yhteisestä sopimuksesta, jos IOTC:n antamien suositusten ja päätöslauselmien mukaan mukautuksella varmistetaan tonnikalan ja sen lähilajien kestävä hoito Intian valtamerellä.
   2.   Tällöin 2 artiklan 2 kohdan a alakohdassa tarkoitettua taloudellista korvausta mukautetaan vastaavasti kyseisen ajan mukaan suhteutettuna. Euroopan unionin maksama vuosittainen kokonaismäärä ei kuitenkaan voi olla yli kaksinkertainen 2 artiklan 2 kohdan a alakohdassa mainittuun määrään verrattuna.
   3.   Sopimuspuolet ilmoittavat toisilleen kalastuspolitiikkaa ja lainsäädäntöä koskevista muutoksista.
   6 artikla
   Uudet kalastusmahdollisuudet
   1.   Jos Euroopan unionin kalastusalukset haluavat harjoittaa muuta kuin kalastuskumppanuussopimuksen 1 artiklassa määrättyä kalastustoimintaa, sopimuspuolten on kuultava toisiaan ennen tällaista toimintaa koskevan mahdollisen luvan myöntämistä, sovittava tarvittaessa tällaisen kalastuksen edellytyksistä ja muutettava tarvittaessa tätä pöytäkirjaa ja sen liitettä.
   2.   Sopimuspuolten olisi edistettävä koekalastusta erityisesti Seychellien vesillä esiintyvien vähän hyödynnettyjen syvänmeren lajien osalta. Tässä tarkoituksessa sopimuspuolet neuvottelevat toisen sopimuspuolen pyynnöstä määrittääkseen tapauskohtaisesti lajit, edellytykset ja muut asiaankuuluvat seikat.
   3.   Sopimuspuolet harjoittavat koekalastusta sopimuspuolten tarvittaessa hallinnollisin järjestelyin sopimia seikkoja noudattaen. Koekalastusta koskevat luvat olisi myönnettävä enintään kuudeksi kuukaudeksi.
   4.   Kun sopimuspuolet katsovat, että koekalastuksen tulokset ovat olleet myönteisiä, Seychellien hallitus voi myöntää Euroopan unionin aluksille uusien lajien kalastusmahdollisuuksia tämän pöytäkirjan voimassaolon päättymiseen saakka. Tällöin tämän pöytäkirjan 2 artiklan 2 kohdan a alakohdassa mainittua taloudellista korvausta korotetaan. Liitteessä vahvistettuja varustajien maksuja ja edellytyksiä muutetaan vastaavasti.
   7 artikla
   Kalastustoimintaa koskevat edellytykset – Yksinoikeuslauseke
   Euroopan unionin alukset voivat kalastustaa Seychellien vesillä vain, jos niillä on Seychellien viranomaisten tämän pöytäkirjan nojalla ja sen liitteen mukaisesti myöntämä kalastuslupa, sanotun kuitenkaan rajoittamatta kalastuskumppanuussopimuksen 6 artiklan soveltamista.
   8 artikla
   Taloudellisen korvauksen maksamisen keskeyttäminen ja tarkistaminen
   1.   Sen estämättä, mitä tämän pöytäkirjan 9 artiklassa määrätään, 2 artiklan 2 kohdan a ja b alakohdassa tarkoitettua taloudellista korvausta voidaan tarkistaa tai se voidaan keskeyttää sopimuspuolten käymien neuvottelujen jälkeen edellyttäen, että Euroopan unioni on keskeyttämishetkellä suorittanut kaikki sen maksettavina olleet maksut, jos

               a)

               epätavalliset olosuhteet, jotka eivät ole luonnonilmiöitä, estävät kalastustoiminnan harjoittamisen Seychellien talousvyöhykkeellä;

               b)

               jommankumman sopimuspuolen poliittisia linjauksia muutetaan merkittävästi ja muutokset vaikuttavat tämän pöytäkirjan asianomaisiin määräyksiin;

               c)

               Euroopan unioni toteaa ihmisoikeuksien olennaisen ja perustavanlaatuisen rikkomuksen, jollaisia ovat muun muassa Cotonoun sopimuksen 9 artiklassa määrätyt rikkomukset, ja mainitun sopimuksen 8 ja 96 artiklassa vahvistettua menettelyä on noudatettu. Tällöin EU:n alusten kaikki kalastustoiminta on keskeytettävä.

         2.   Euroopan unioni varaa itselleen oikeuden keskeyttää 2 artiklan 2 kohdan b alakohdassa tarkoitetun erityiskorvauksen maksamisen kokonaan tai osittain, jos tämän pöytäkirjan 3 artiklan mukaisissa sekakomitean tekemissä arvioinneissa ja sekakomiteassa käydyissä kuulemisissa havaitaan, etteivät alakohtaisesta tuesta saadut tulokset ole budjetoitujen ohjelmien mukaisia.
   3.   Taloudellista korvausta voidaan jälleen alkaa maksaa ja kalastamista jatkaa sopimuspuolten todettua kuulemisen jälkeen, että edellä mainittuja tapahtumia edeltävä tilanne on palautunut.
   9 artikla
   Pöytäkirjan täytäntöönpanon keskeyttäminen
   1.   Tämän pöytäkirjan täytäntöönpano keskeytetään jommankumman sopimuspuolen aloitteesta sopimuksen 9 artiklassa tarkoitetussa sekakomiteassa käytyjen kuulemisten jälkeen ja sopimuspuolten yhteisestä sopimuksesta, jos

               a)

               epätavalliset olosuhteet, jotka eivät ole luonnonilmiöitä, estävät kalastustoiminnan harjoittamisen Seychellien talousvyöhykkeellä;

               b)

               Euroopan unioni on jättänyt suorittamatta 2 artiklan 2 kohdan a alakohdassa määrätyn maksun muista kuin tämän pöytäkirjan 8 artiklassa tarkoitetuista syistä;

               c)

               sopimuspuolet ovat eri mieltä tämän pöytäkirjan ja sen liitteiden tulkinnasta ja täytäntöönpanosta eikä asiaa saada ratkaistua;

               d)

               toinen sopimuspuoli ei noudata tämän pöytäkirjan ja sen liitteiden määräyksiä;

               e)

               jommankumman sopimuspuolen poliittisia linjauksia muutetaan merkittävästi ja muutokset vaikuttavat tämän pöytäkirjan asianomaisiin määräyksiin;

               f)

               toinen sopimuspuoli toteaa ihmisoikeuksien olennaisen ja perustavanlaatuisen rikkomuksen, jollaisia ovat muun muassa Cotonoun sopimuksen 9 artiklassa määrätyt rikkomukset, ja mainitun sopimuksen 8 ja 96 artiklassa vahvistettua menettelyä on noudatettu;

               g)

               Kansainvälisen työjärjestön julistusta työelämän perusperiaatteista ja -oikeuksista ei noudateta kalastuskumppanuussopimuksen 3 artiklan 5 kohdan mukaisesti.

         2.   Pöytäkirjan täytäntöönpanon keskeyttäminen edellyttää, että asianomainen sopimuspuoli ilmoittaa aikeestaan kirjallisesti viimeistään kolme kuukautta ennen päivää, jona kyseinen keskeytys tulisi voimaan.
   3.   Jos pöytäkirjan täytäntöönpano keskeytetään, sopimuspuolet jatkavat toistensa kuulemista löytääkseen erimielisyyteen sovintoratkaisun. Kun ratkaisu löydetään, pöytäkirjan täytäntöönpanoa jatketaan, ja taloudellisen korvauksen määrää alennetaan vastaavasti suhteessa pöytäkirjan täytäntöönpanon keskeytymisen kestoon.
   10 artikla
   Kansallinen lainsäädäntö
   1.   Seychellien vesillä toimivien Euroopan unionin kalastusalusten toimintaan sovelletaan Seychellien lakeja ja asetuksia, jollei tässä pöytäkirjassa ja sen liitteessä toisin määrätä.
   2.   Seychellien viranomaisten on ilmoitettava Euroopan komissiolle kaikista kalastusalan lainsäädäntöön tehdyistä muutoksista tai kyseisen alan uudesta lainsäädännöstä.
   11 artikla
   Voimassaoloaika
   Tätä pöytäkirjaa ja sen liitettä sovelletaan kolmen (3) vuoden ajan 13 artiklan mukaisesta väliaikaisesta soveltamisesta, jollei sitä sanota irti 12 artiklan mukaisesti.
   12 artikla
   Irtisanominen
   1.   Tämän pöytäkirjan irtisanomista varten asianomaisen sopimuspuolen on ilmoitettava toiselle sopimuspuolelle kirjallisesti aikeestaan irtisanoa pöytäkirja vähintään kuusi kuukautta ennen päivää, jona irtisanominen tulee voimaan.
   2.   Edellä olevassa kohdassa tarkoitetun ilmoituksen lähettäminen avaa sopimuspuolten väliset neuvottelut.
   13 artikla
   Väliaikainen soveltaminen
   Tätä pöytäkirjaa ja sen liitettä sovelletaan väliaikaisesti niiden allekirjoituspäivästä alkaen.
   14 artikla
   Voimaantulo
   Tämä pöytäkirja ja sen liite tulevat voimaan päivänä, jona sopimuspuolet ilmoittavat toisilleen tätä varten tarvittavien menettelyjen saattamisesta päätökseen.
   LIITE

      EUROOPAN UNIONIN ALUSTEN SEYCHELLIEN VESILLÄ HARJOITTAMAA KALASTUSTA KOSKEVAT EDELLYTYKSET

   I   LUKU

      HALLINNOINTI

      1   JAKSO

         Kalastuslupien hakeminen ja myöntäminen

               1.

               Ainoastaan kelpoisuusehdot täyttäville Euroopan unionin aluksille voidaan myöntää kalastuslupa Seychellien vesillä Euroopan yhteisön ja Seychellien tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan mukaisesti.

               2.

               ’Kalastusluvalla’ tarkoitetaan oikeutta tai lupaa harjoittaa määrättynä aikana, määrätyllä alueella tai määrättyä kalastusta koskevaa kalastustoimintaa.

               3.

               Jotta Euroopan unionin alus täyttäisi kelpoisuusehdot, sen varustajalla, päälliköllä tai aluksella itsellään ei saa olla kalastuskieltoa Seychelleillä. Sen tilanteen Seychellien lakeihin nähden on oltava järjestyksessä ja sen on täytynyt täyttää kaikki aikaisemmat sen Seychelleillä tapahtuneeseen kalastustoimintaan liittyvät velvollisuutensa Euroopan unionin kanssa tehtyjen kalastussopimusten mukaisesti. Lisäksi sen on noudatettava kalastuslupia koskevan neuvoston asetuksen (EY) N:o 1006/2008 säännöksiä.

               4.

               Kaikilla kalastuslupaa hakevilla Euroopan unionin aluksilla on oltava Seychelleille sijoittautunut edustaja. Tämän edustajan nimi ja osoite on mainittava lupahakemuksessa.

               5.

               Euroopan unionin toimivaltaiset viranomaiset toimittavat kalastuskumppanuussopimuksen 2 artiklassa määritellyille Seychellien toimivaltaisille viranomaisille vähintään 20 päivää ennen luvalle haetun voimassaoloajan alkamista hakemuksen jokaisesta aluksesta, joka haluaa harjoittaa kalastuskumppanuussopimuksen nojalla kalastustoimintaa.

               6.

               Jos kalastuslupahakemusta ei ole jätetty ennen 5 kohdan mukaista voimassaolokautta, varustajat voivat kuitenkin toimittaa sen EU:n kautta voimassaolokauden aikana viimeistään 20 päivää ennen kalastustoiminnan alkamista. Tällöin varustajien on maksettava kalastusluvan koko voimassaoloajalta suoritettavat maksut kokonaisuudessaan.

               7.

               Seychellien toimivaltaisille viranomaisille esitettävät kalastuslupahakemukset on tehtävä lomakkeelle, jonka malli on lisäyksessä 1, ja kalastuslupahakemukseen on liitettävä seuraavat asiakirjat:

                           a)

                           todistus kalastuslupamaksun maksamisesta kalastusluvan voimassaoloajalta,

                           b)

                           muu asiakirja tai todistus, joka tämän pöytäkirjan nojalla vaaditaan alustyypin mukaisesti sovellettavien erityismääräysten johdosta.

               8.

               Lupamaksu on suoritettava Seychellien viranomaisten ilmoittamalle tilille.

               9.

               Maksuihin sisältyvät kaikki kansalliset ja paikalliset kulut, lukuun ottamatta satamamaksuja ja palveluista aiheutuvia kustannuksia.

               10.

               Kalastusluvat myönnetään varustajille tai näiden edustajille kaikkien alusten osalta 15 päivän kuluessa päivästä, jona Seychellien toimivaltainen viranomainen on saanut kaikki 7 kohdassa tarkoitetut asiakirjat.
               Kalastusluvan jäljennös lähetetään Seychelleistä vastaavalle Euroopan unionin lähetystölle.

               11.

               Kalastuslupa myönnetään aluskohtaisesti, eikä se ole siirrettävissä, lukuun ottamatta jäljempänä 12 kohdassa esitettyä ylivoimaista estettä.

               12.

               Todistettavan ylivoimaisen esteen perusteella aluksen kalastuslupa voidaan Euroopan unionin pyynnöstä siirtää jäljellä olevan voimassaoloajan ajaksi sellaiselle toiselle kelpoisuusehdot täyttävälle alukselle, jolla on vastaavat ominaisuudet, eikä uutta lupamaksua tarvitse maksaa. Jos pitkäsiima-aluksen korvaavan aluksen bruttovetoisuus (brt) on kuitenkin suurempi kuin korvattavan aluksen, maksujen erotus on maksettava suhteessa kuluneeseen aikaan.

               13.

               Edellisen aluksen varustajan tai tämän edustajan on palautettava peruutettu kalastuslupa Seychellien toimivaltaiselle viranomaiselle Seychelleistä vastaavan Euroopan unionin lähetystön välityksellä.

               14.

               Uusi kalastuslupa tulee voimaan päivänä, jona varustaja palauttaa peruutetun kalastusluvan Seychellien toimivaltaiselle viranomaiselle. Seychelleistä vastaavalle Euroopan unionin edustustolle on ilmoitettava kalastusluvan siirtämisestä.

               15.

               Kalastuslupa on säilytettävä aluksella koko ajan, sanotun kuitenkaan rajoittamatta tämän liitteen VII luvun 1 kohdan (Valvonta) määräysten soveltamista.

      2   JAKSO

         Kalastuslupaa koskevat ehdot – maksut ja ennakot

               1.

               Kalastuslupa on voimassa yhden vuoden pöytäkirjan väliaikaisen soveltamisen alkamispäivästä, ja se voidaan uusia, jos edellä olevan 1 jakson soveltamisedellytykset täyttyvät.

               2.

               Seychellien toimivaltaiset viranomaiset myöntävät kalastusluvat seuraavasti:

                           a)

                           Nuottaa käyttävät tonnikala-alukset:

                                       —

                                       61 000 euroa vuodessa alusta kohti oleva kiinteämääräinen maksu, joka voidaan suorittaa kahdessa erässä:

                                       —

                                       50 prosenttia kalastuslupaa haettaessa

                                       —

                                       ja 50 prosenttia sadan (100) päivän kuluessa kalastusluvan voimassaoloajan alkamisesta.

                                       —

                                       Merirosvoukseen liittyvissä poikkeuksellisissa olosuhteissa, kun kalastuskumppanuussopimuksen nojalla toimiviin aluksiin kohdistuu vakavia turvallisuusuhkia, joiden vuoksi ne joutuvat poistumaan Intian valtamereltä, sopimuspuolet analysoivat tapauskohtaisesti mahdollisuutta soveltaa aikaan suhteutettua maksua varustajien yksittäisistä pyynnöistä, jotka on toimitettu Euroopan komission kautta.

                           b)

                           Pitkäsiima-alukset (yli 250 brt):

                                       —

                                       4 200 euroa, mikä vastaa 35 euroa tonnilta Seychellien vesiltä pyydettyä 120 tonnin saalista tonnikalaa ja sen lähilajeja; maksu on suoritettava ennen voimassaolon alkamista;

                           c)

                           Pitkäsiima-alukset (alle 250 brt):

                                       —

                                       3 150 euroa, mikä vastaa 35 euroa tonnilta Seychellien vesiltä pyydettyä 90 tonnin saalista tonnikalaa ja sen lähilajeja; maksu on suoritettava ennen voimassaolon alkamista.

               3.

               Jos pitkäsiima-alusten saaliit ylittävät edellä mainitut tonnimäärät, varustajien on suoritettava samansuuruinen lisämaksu eli 35 euroa tonnilta Seychellien toimivaltaisille viranomaisille tilityksen saamista seuraavan saman vuoden 30 päivään kesäkuuta mennessä Seychellien viranomaisten ilmoittamalle pankkitilille.
               Jos 6 kohdassa tarkoitetussa lopullisessa tilityksessä pitkäsiima-alusten osalta vahvistettu summa on pienempi kuin 3 kohdassa tarkoitettu ennakkomaksu, erotusta ei palauteta varustajalle.

               4.

               Seychellien viranomaisten on laadittava selvitys edelliseltä kalenterivuodelta suoritettavista maksuista Euroopan unionin alusten saalisilmoitusten ja Seychellien viranomaisten tiedossa olevien muiden tietojen perusteella.

               5.

               Selvitys on toimitettava komissiolle ennen kuluvan vuoden 31 päivää maaliskuuta. Komissio toimittaa sen ennen 15 päivää huhtikuuta samanaikaisesti varustajille ja kyseisten jäsenvaltioiden kansallisille viranomaisille.

               6.

               Jos varustajat kiistävät Seychellien viranomaisten esittämän selvityksen, ne voivat kuulla saalistilastojen vahvistamisesta vastaavia tieteellisiä laitoksia, kuten IRD:tä (Institut de Recherche pour le Développement), IEO:ta (Instituto Español de Oceanografia) ja IPIMAR:ia (Instituto de Investigação das Pescas e do Mar), ja keskustella sen jälkeen Seychellien toimivaltaisten viranomaisten kanssa, joiden on ilmoitettava asiasta komissiolle, lopullisen tilityksen vahvistamiseksi ennen kuluvan vuoden 31 päivää toukokuuta. Jos varustajat eivät ole esittäneet huomautuksia mainittuun päivään mennessä, Seychellien viranomaisten laatima tilitys katsotaan lopulliseksi.

      3   JAKSO

         Huoltoalukset

               1.

               Tämän pöytäkirjan nojalla toimivia EU:n kalastusaluksia palveleviin huoltoaluksiin sovelletaan samoja Seychellien lainsäädännön määräyksiä, maksuja ja edellytyksiä kuin muihin tällaisiin aluksiin.

               2.

               Euroopan unionin jäsenvaltion lipun alla purjehtiviin huoltoaluksiin sovelletaan edellä 1 jaksossa kuvattua kalastuslupahakemusmenettelyä siinä määrin kuin se on mahdollista.

         II   LUKU

      KALASTUSALUEET

   Jotta Seychellien vesien pienimuotoiselle kalastukselle ei aiheutuisi vahinkoa, Euroopan unionin alukset eivät saa kalastaa Seychellien lainsäädännössä rajoitetuiksi tai kielletyiksi määritellyillä vyöhykkeillä eivätkä kolmea meripeninkulmaa lähempänä Seychellien viranomaisten sijoittamia kalaparvien kokoamiseen käytettäviä välineitä, joiden sijaintipaikat on ilmoitettu varustajien edustajille tai asiamiehille.
   III   LUKU

      SEURANTA

      1   JAKSO

         Saaliiden kirjaaminen

               1.

               Kaikkien alusten, joilla on kalastuskumppanuussopimuksen mukainen lupa kalastaa Seychellien vesillä, on ilmoitettava saaliinsa Seychellien toimivaltaisille viranomaisille seuraavien menettelyjen mukaisesti:

                           1.1

                           Kaikkien Euroopan unionin alusten, joilla on lupa kalastaa Seychellien vesillä, on täytettävä päivittäin jokaisesta Seychellien vesille tehdystä matkasta lisäyksissä 2 ja 3 olevan mallin mukainen saalisilmoitus. Lomake on täytettävä, vaikkei saaliita olisikaan. Lomake on täytettävä selkeästi, ja aluksen päällikön tai hänen edustajansa on allekirjoitettava se.

                           1.2

                           Edellä 1.1 ja jäljempänä 1.3 kohdassa tarkoitettuja saalisilmoituslomakkeita toimitettaessa Euroopan unionin alusten on

                                       —

                                       jos ne poikkeavat Victorian satamassa, jätettävä täytetty lomake Seychellien viranomaisille viiden (5) päivän kuluessa satamaan saapumisesta, tai jos satamasta lähtö tapahtuu aikaisemmin, ennen lähtöä,

                                       —

                                       kaikissa muissa tapauksissa lähetettävä täytetty lomake Seychellien viranomaisille neljäntoista (14) päivän kuluessa muuhun kuin Victorian satamaan saapumisesta.

                           1.3

                           Saalisilmoituslomakkeista on lähetettävä samanaikaisesti jäljennökset I luvun 2 jakson 6 kohdassa tarkoitetuille tieteellisille laitoksille edellä 1.2 kohdassa vahvistetussa määräajassa.

               2.

               Niiden ajanjaksojen osalta, joina alus ei ole Seychellien talousvyöhykkeellä, edellä mainittuun saalisilmoituslomakkeeseen on merkittävä maininta ”Seychellien vesien ulkopuolella”.

               3.

               Sopimuspuolet pyrkivät ottamaan käyttöön saalisilmoitusjärjestelmän, joka perustuu yksinomaan edellä mainittujen tietojen sähköiseen vaihtoon. Sen vuoksi sopimuspuolten on harkittava saalisilmoitusten paperiversioiden korvaamista sähköisillä versioilla mahdollisimman nopeasti.

               4.

               Jos käyttöönotetussa sähköisessä saalisilmoitusjärjestelmässä ilmenee tekninen vika tai se ei toimi, saalisilmoitukset on toimitettava 1 kohdan mukaisesti.

      2   JAKSO

         Saalisilmoitukset: Seychellien vesille saapuminen ja niiltä poistuminen

               1.

               Euroopan unionin aluksen kalastusmatkan kestolla tarkoitetaan tässä liitteessä seuraavaa:

                           —

                           aikaa, joka kuluu Seychellien vesille saapumisen ja niiltä poistumisen välillä, tai

                           —

                           aikaa, joka kuluu Seychellien vesille saapumisen ja jälleenlaivauksen välillä, tai

                           —

                           aikaa, joka kuluu Seychellien vesille saapumisen ja Seychelleillä toteutetun saaliin purkamisen välillä.

               2.

               Euroopan unionin alusten on ilmoitettava vähintään kolme (3) tuntia aikaisemmin Seychellien viranomaisille aikomuksestaan saapua Seychellien vesille tai poistua niiltä, ja niiden on kalastustoimintaa Seychellien vesillä harjoittaessaan ilmoitettava saaliinsa joka kolmas päivä.

               3.

               Saapumis-/poistumisilmoituksen yhteydessä kunkin aluksen on ilmoitettava myös sijaintinsa sekä aluksella olevien saaliiden määrä ja lajit ilmoituksentekohetkellä. Ilmoitukset on toimitettava lisäyksessä 5 olevan mallin mukaisesti faksitse tai sähköpostilla mainitussa lisäyksessä ilmoitettuihin osoitteisiin. Seychellien viranomaiset voivat kuitenkin vapauttaa tästä velvoitteesta pintasiima-alukset, joilla ei ole asianmukaisia viestintälaitteita, antamalla niille luvan tehdä ilmoitukset radioitse.

               4.

               Ilman Seychellien toimivaltaiselle viranomaiselle tehtyä ennakkoilmoitusta kalastamasta yllätetty Euroopan unionin alus katsotaan ilman kalastuslupaa kalastavaksi alukseksi. Tällöin sovelletaan VIII luvun 1.1 kohdassa tarkoitettuja seuraamuksia.

      3   JAKSO

         Saaliiden purkaminen

               1.

               Kaikkien alusten, jotka haluavat purkaa saaliitaan Seychellien satamissa, on annettava Seychellien toimivaltaiselle viranomaiselle vähintään 24 tuntia aikaisemmin seuraavat tiedot:

                           —

                           purkamista aikovien alusten nimet,

                           —

                           purettava määrä tonneina lajeittain,

                           —

                           purkamispäivä, ja

                           —

                           purettujen saaliiden vastaanottaja.

               2.

               Nuottaa käyttävien tonnikala-alusten on pyrittävä toimittamaan tonnikalaa Seychellien säilyketehtaille ja/tai paikalliselle teollisuudelle kansainväliseen markkinahintaan.

               3.

               Victorian satamassa saaliinsa purkavien nuottaa käyttävien tonnikala-alusten on pyrittävä saattamaan sivusaalinsa paikalliseen käyttöön paikallisilla markkinoilla vallitsevaan hintaan.

      4   JAKSO

         Jälleenlaivaus

               1.

               Kaikkien alusten, jotka haluavat jälleenlaivata saaliitaan Seychellien vesillä, on tehtävä se yksinomaan Seychellien satamien alueella. Jälleenlaivaus merellä on kiellettyä, ja tämän määräyksen rikkominen johtaa Seychellien lainsäädännön mukaisiin seuraamuksiin.

               2.

               Varustajien tai näiden edustajien on annettava Seychellien toimivaltaisille viranomaisille vähintään 24 tuntia aikaisemmin seuraavat tiedot:

                           —

                           jälleenlaivausta aikovien kalastusalusten nimet,

                           —

                           rahtialusten nimet,

                           —

                           jälleenlaivattava määrä tonneina lajeittain, ja

                           —

                           jälleenlaivauspäivä.

               3.

               Jälleenlaivaus rinnastetaan Seychellien vesiltä poistumiseen. Alusten on sen vuoksi toimitettava Seychellien toimivaltaisille viranomaisille saalisilmoitukset.

      5   JAKSO

         Alusten seurantajärjestelmä

   Aluksia on tasapuolisesti seurattava muun muassa alusten seurantajärjestelmillä seuraavia määräyksiä noudattaen.

               1.

               Seychellien viranomaisten on ilmoitettava satelliittipaikannusta varten Seychellien vesien koordinaatit (leveys- ja pituusasteet) lippuvaltioiden kalastuksenvalvontakeskuksille.
               Seychellien viranomaisten on toimitettava nämä tiedot sähköisessä muodossa Wgs-84 datum -järjestelmän mukaisina desimaaliasteina.

               2.

               Seychellien viranomaisten ja kansallisten kalastuksenvalvontakeskusten on vaihdettava https-muodossa olevia sähköpostiosoitteitaan tai tarvittaessa muita turvallisia viestintäprotokollia sekä kalastuksenvalvontakeskuksissa käytettyjä määritelmiä koskevat tiedot 4 ja 6 kohdassa määrättyjen edellytysten mukaisesti. Näiden tietojen on sisällettävä mahdollisuuksien mukaan nimet, puhelin- ja faksinumerot sekä sähköpostiosoitteet (Internet), joita voidaan käyttää kalastuksenvalvontakeskusten välisissä yleisissä viesteissä.

               3.

               Aluksen maantieteellinen sijainti määritetään siten, että virhemarginaalin on oltava alle 100 metriä ja luotettavuusvälin 99 prosenttia.

               4.

               Kun EU:n ja Seychellien välisen kalastuskumppanuussopimuksen nojalla kalastava alus saapuu Seychellien vesille, lippuvaltion kalastuksenvalvontakeskus ilmoittaa automaattisesti saapumista seuraavat sijaintiraportit Seychellien kalastuksenvalvontakeskukselle reaaliajassa vähintään yhden tunnin välein (taajuus). Näitä viestejä pidetään sijaintiraportteina.
               Silloin kun on vakavia todisteita siitä, että alus toimii sääntöjen vastaisesti, raportointitiheyttä voidaan muuttaa enintään 30 minuutilla.

                           4.1

                           Seychellien kalastuksenvalvontakeskuksen on toimitettava todisteet lippuvaltion kalastuksenvalvontakeskukselle ja Euroopan komissiolle, ja toimitukseen on liitettävä raportointitiheyden muutospyyntö. Kalastuksenvalvontakeskuksen on lähetettävä tiedot Seychellien kalastuksenvalvontakeskukselle automaattisesti reaaliajassa välittömästi pyynnön saatuaan.

                           4.2

                           Seychellien kalastuksenvalvontakeskuksen on ilmoitettava seurantamenettelyn lopettamisesta välittömästi lippujäsenvaltion kalastuksenvalvontakeskukselle ja Euroopan komissiolle.

                           4.3

                           Lippujäsenvaltion kalastuksenvalvontakeskukselle ja Euroopan komissiolle on ilmoitettava edellä olevan 4.2 kohdan mukaiseen erityispyyntöön perustuvan seurantamenettelyn jatkosta.

               5.

               Edellä 4 kohdassa tarkoitetut viestit on toimitettava sähköisesti https-muodossa tai käyttäen muita turvallisia viestintäprotokollia, joista on sovittu asianomaisten kalastuksenvalvontakeskusten kesken jo ennakolta. Kaikki viestit on toimitettava automaattisesti ja reaaliajassa noudattaen 4 kohdan määritelmiä.
               Alus ei saa sammuttaa satelliittipaikannuslaitettaan tai estää sen toimintaa silloin, kun se toimii Seychellien vesillä.

               6.

               Jos kalastusalukselle asennettuun satelliittipaikannuslaitteeseen tulee tekninen vika tai jos se ei toimi, aluksen päällikön on toimitettava lippuvaltion kalastuksenvalvontakeskukselle 4 kohdassa mainitut tiedot faksitse tai sähköpostilla alkaen vian tai toimintahäiriön havaitsemisajankohdasta tai siitä hetkestä, jolloin Seychellien toimivaltainen viranomainen ilmoitti asiasta aluksen omistajalle tai päällikölle. Tällaisessa tapauksessa on lähetettävä vähintään yksi kokonaissijaintiraportti neljän tunnin välein niin kauan kuin alus on Seychellien vesillä. Kokonaissijaintiraportin on sisällettävä kyseisen aluksen päällikön näiden neljän tunnin aikana rekisteröimät tuntikohtaiset sijainnit. Lippuvaltion kalastuksenvalvontakeskuksen tai aluksen itsensä on lähetettävä nämä viestit viipymättä Seychellien kalastuksenvalvontakeskukselle. Seychellien toimivaltainen viranomainen voi tarvittaessa tai epäilytapauksissa pyytää tiettyä alusta toimittamaan sijaintiraportin tunnin välein. Viallinen laite on korjattava tai korvattava toisella heti, kun alus päättää kalastusmatkansa. Alus ei saa tehdä uutta kalastusmatkaa ennen kuin laite on korjattu tai korvattu toisella.

               7.

               Aluksen satelliittiseurantajärjestelmän laitteiden ja ohjelmiston on oltava sellaisia, ettei niihin voida syöttää eikä niistä voida poistaa vääriä sijaintitietoja eikä niiden sijaintitietoja voida muuttaa manuaalisesti. Järjestelmän on oltava täysin automaattinen ja toimintakykyinen kaikkina aikoina ympäristöoloista riippumatta. Satelliittipaikannuslaitteiden tuhoaminen, vahingoittaminen, toimintakyvyttömäksi tekeminen tai muunlainen häirintä on kiellettyä.
               Päällikön on erityisesti varmistettava, että

                           —

                           tietoja ei muuteta,

                           —

                           satelliittipaikannuslaitteiden antennin/antennien toimintaa ei estetä millään lailla,

                           —

                           satelliittipaikannuslaitteiden voiman saanti ei keskeydy millään tavoin,

                           —

                           satelliittipaikannuslaitetta ei poisteta aluksesta tai paikasta, johon se on alun perin asennettu,

                           —

                           satelliittipaikannuslaitteen korvaamisesta ilmoitetaan viipymättä Seychellien toimivaltaisille viranomaisille.

                     Aluksen päällikkö voi joutua edellä mainittujen velvoitteiden rikkomisesta Seychellien lainsäädännön mukaiseen vastuuseen.

               8.

               Lippuvaltioiden kalastuksenvalvontakeskusten on seurattava alustensa liikkumista Seychellien vesillä tunnin välein. Jos alusten seuranta ei tapahdu määrätyin edellytyksin, Seychellien kalastuksenvalvontakeskukselle on ilmoitettava siitä viipymättä ja tuolloin on sovellettava 6 kohdassa määrättyä menettelyä.

               9.

               Asianomaisten kalastuksenvalvontakeskusten ja Seychellien kalastuksenvalvontakeskuksen on toimittava yhteistyössä näiden määräysten täytäntöönpanon varmistamiseksi. Jos Seychellien kalastuksenvalvontakeskus näyttää toteen, että lippuvaltio ei toimita edellä 4 kohdassa määrättyjä tietoja, siitä on ilmoitettava välittömästi asianomaiselle kalastuksenvalvontakeskukselle. Ilmoituksen saatuaan viimeksi mainitun sopimuspuolen on vastattava 24 tunnin kuluessa ilmoittamalla Seychellien kalastuksenvalvontakeskukselle syyt tietojen toimittamatta jäämiseen sekä kohtuullinen määräaika kyseisten määräysten noudattamiseksi. Jos määräyksiä ei noudateta määräaikaan mennessä, kalastuksenvalvontakeskusten on ratkaistava ongelmat kirjallisesti tai jäljempänä 13 kohdassa määrättyä menettelyä noudattaen.

               10.

               Tässä esitettyjen määräysten mukaisesti toimitetut seurantatiedot on tarkoitettu yksinomaan Seychellien toimivaltaisten viranomaisten harjoittamaan valvontaan, hallinnointiin, seurantaan ja täytäntöönpanoon. Tietoja ei missään tapauksessa saa toimittaa kolmansille osapuolille, paitsi tapauskohtaisesti asianomaisen lippuvaltion kirjallisella suostumuksella tai Seychellien tuomioistuimen määräyksellä.

               11.

               Sopimuspuolet sopivat vaihtavansa pyynnöstä satelliittiseurannassa käytettäviä laitteita koskevia tietoja sen tarkistamiseksi, että kaikki laitteet ovat täysin yhteensopivia toisen sopimuspuolen laitteiden kanssa tässä esitettyjen määräysten noudattamiseksi.

               12.

               Sopimuspuolet sopivat kokoontuvansa tarkistamaan näitä määräyksiä tarpeen vaatiessa, erityisesti silloin kun esiintyy yksittäisiin aluksiin liittyviä toimintahäiriöitä tai poikkeavuuksia. Seychellien viranomaisten on ilmoitettava tällaisista tapauksista EU:n lippujäsenvaltioille ja Euroopan komissiolle vähintään 15 päivää ennen kokousta.

               13.

               Tässä esitettyjen määräysten tulkintaa tai soveltamista koskevat riidat edellyttävät sopimuspuolten kuulemista kalastuskumppanuussopimuksen 9 artiklassa määrätyssä sekakomiteassa.

         IV   LUKU

      MERIMIESTEN OTTAMINEN PALVELUKSEEN

               1.

               Kunkin nuottaa käyttävän tonnikala-aluksen on otettava Seychellien vesillä tehtävän kalastusmatkan ajaksi palvelukseensa vähintään kaksi seychelliläistä merimiestä, jotka aluksen edustaja on varustajan hyväksynnällä nimennyt Seychellien toimivaltaisen viranomaisen toimittamasta luettelosta.

               2.

               Varustajien on pyrittävä ottamaan palvelukseen enemmän seychelliläisiä merimiehiä.

               3.

               Varustajan tai tämän edustajan on ilmoitettava Seychellien toimivaltaiselle viranomaiselle asianomaiselle alukselle palvelukseen otettujen seychelliläisten merimiesten nimet ja yhteystiedot ja mainittava näiden asema miehistössä.

               4.

               EU:n aluksille otettuihin merimiehiin sovelletaan täysimääräisesti Kansainvälisen työjärjestön (ILO) julistusta työelämän perusperiaatteista ja -oikeuksista. Tämä koskee erityisesti järjestäytymisvapautta ja työntekijöiden kollektiivisen neuvotteluoikeuden tosiasiallista tunnustamista sekä syrjimättömyyttä työmarkkinoilla ja ammatin harjoittamisen yhteydessä.

               5.

               Seychelliläisten merimiesten työsopimukset, joista yksi kappale annetaan sopimuksen allekirjoittajille, laaditaan varustajien edustajan/edustajien ja merimiesten ja/tai heidän ammattiyhdistystensä taikka edustajiensa välillä yhdessä Seychellien toimivaltaisten viranomaisten kanssa. Nämä sopimukset takaavat merimiehille heihin sovellettavan sosiaaliturvajärjestelmän edut, joihin kuuluvat henki-, sairaus- ja tapaturmavakuutus, sekä eläke-etuudet.

               6.

               Varustajat maksavat seychelliläisten merimiesten palkan. Se on vahvistettava varustajien tai näiden edustajien ja Seychellien toimivaltaisten viranomaisten välisellä yhteisellä sopimuksella ennen kalastuslupien myöntämistä. Seychelliläisten merimiesten palkkausehdot eivät voi kuitenkaan olla huonommat kuin ne, joita sovelletaan vastaavia tehtäviä suorittaviin Seychellien miehistöihin, eivätkä missään tapauksessa ILO:n vaatimuksia huonommat.

               7.

               Seychellien työlainsäädännön täytäntöönpanoa ja soveltamista varten varustajan edustajaa on pidettävä varustajan paikallisena edustajana. Edustajan ja merimiesten välillä tehtävässä sopimuksessa on määriteltävä myös kotimaahan kuljettamista koskevat edellytykset ja merimiehiin sovellettavat eläke-etuudet.

               8.

               Jokaisen Euroopan unionin alukselle palvelukseen otetun merimiehen on ilmoittauduttava kyseisen aluksen päällikölle hänen aiottua miehistöön tuloaan edeltävänä päivänä. Jos merimies ei ole paikalla hänen miehistöön tulolleen sovittuna päivänä ja aikana, varustaja vapautuu ilman eri toimenpiteitä velvoitteestaan ottaa kyseinen merimies miehistöön.

               9.

               Jos nuottaa käyttävillä tonnikala-aluksilla olevien seychelliläisten merimiesten määrä on pienempi kuin 1 kohdassa määrätty vähimmäismäärä muista kuin edellisessä kohdassa tarkoitetuista syistä, varustajan on maksettava kiinteämääräinen maksu niiden päivien lukumäärän perusteella, joina kyseisen varustajan laivasto harjoitti kalastustoimintaa Seychellien vesillä siten, että lähtökohdaksi otetaan ensimmäisen aluksen Seychellien vesille saapuminen ja viimeisen aluksen niiltä poistuminen, kerrottuna päiväkohtaisella maksulla, joka on 20 euroa. Kiinteämääräinen maksu on suoritettava Seychellien viranomaisille 90 päivän kuluessa kalastusluvan voimassaolon päättymisestä.

               10.

               Tämä rahasumma on käytettävä Seychellien merimiesten ja kalastajien koulutukseen, ja se on maksettava Seychellien viranomaisten ilmoittamalle tilille.

         V   LUKU

      TARKKAILIJAT

               1.

               Sopimuspuolet tunnustavat IOTC:n päätöslauselman 10/04 velvoitteiden noudattamisen merkityksen tieteellisiä tarkkailijoita koskevan ohjelman suhteen.

               2.

               Tarkkailijoiden osalta on noudatettava seuraavia määräyksiä, lukuun ottamatta tapauksia, joissa tila on rajoitettu turvallisuusvaatimusten vuoksi:

                           2.1

                           Aluksille, joilla on kalastuskumppanuussopimuksen mukainen lupa kalastaa Seychellien vesillä, on päästettävä Seychellien viranomaisten nimeämiä tarkkailijoita seuraavien edellytysten mukaisesti:

                                       2.1.1

                                       Euroopan unionin kalastusalusten on Seychellien viranomaisten pyynnöstä otettava alukselle yksi, ja jos Seychellien viranomaiset katsovat sen tarpeelliseksi, kaksi mainittujen viranomaisten nimeämää tarkkailijaa.

                                       2.1.2

                                       Seychellien viranomaisten on laadittava luettelo aluksista, joille on tarkoitus lähettää tarkkailija, sekä luettelo aluksille sijoitettavista tarkkailijoista. Luettelot on pidettävä ajan tasalla. Ne on toimitettava Euroopan komissiolle heti kun ne on laadittu, ja sen jälkeen joka kolmas kuukausi, jos niitä on päivitetty.

                                       2.1.3

                                       Seychellien viranomaisen on ilmoitettava asianomaisille varustajille tai näiden edustajille alukselle sijoitettavan tarkkailijan nimi viimeistään 15 päivää ennen tarkkailijan suunniteltua alukselle saapumista.

               3.

               Seychellien viranomaisten on vahvistettava tarkkailijan aluksellaoloaika; tämä aika ei kuitenkaan yleensä saa olla pidempi kuin tarkkailijan tehtävien suorittaminen edellyttää. Seychellien viranomaisten on ilmoitettava aluksellaoloaika varustajalle tai tämän edustajalle ilmoittaessaan näille alukselle sijoitettavan tarkkailijan nimen.

               4.

               Varustaja tai tämän edustaja ja Seychellien viranomaiset sopivat yhdessä tarkkailijan alukselle ottamista koskevista edellytyksistä, kun luettelo aluksista, joille on tarkoitus lähettää tarkkailija, on toimitettu.

               5.

               Kyseisten varustajien on ilmoitettava kahden viikon kuluessa ja kymmenen päivän varoitusajalla tarkkailijoiden alukselle nousemista varten suunnitellut Seychellien satamat ja päivämäärät.

               6.

               Jos tarkkailija nousee alukselle muussa kuin kotimaassaan, varustajan on vastattava tarkkailijan matkakuluista. Jos alus poistuu Seychellien vesiltä yhden (tai kahden) seychelliläisen tarkkailijan ollessa aluksella, on kaikin keinoin pyrittävä varmistamaan tarkkailijan paluu Seychelleille niin pian kuin mahdollista varustajan kustannuksella.

               7.

               Jos tarkkailija ei ilmesty sovittuun paikkaan sovittuna aikana tai sitä seuraavien kahdentoista tunnin kuluessa, varustaja vapautuu ilman eri toimenpiteitä velvollisuudestaan ottaa kyseinen tarkkailija alukselle.

               8.

               Tarkkailijaa on kohdeltava kuten aluksen päällystöä. Hänen tehtävänään on

                           8.1

                           tehdä havaintoja alusten kalastustoiminnasta;

                           8.2

                           tarkistaa kalastusta harjoittavien alusten sijainti;

                           8.3

                           laatia luettelo käytetyistä pyydyksistä;

                           8.4

                           tarkastaa Seychellien vesillä pyydettyjä saaliita koskevat tiedot kalastuspäiväkirjasta;

                           8.5

                           tarkastaa sivusaaliiden prosenttiosuudet ja tehdä arvio poisheitetyistä määristä;

                           8.6

                           ilmoittaa kerran viikossa kalastustiedot, mukaan luettuna aluksella olevien Seychellien vesiltä pyydettyjen pääasiallisten ja sivusaaliiden määrä, faksitse, sähköpostilla tai muulla viestintävälineellä.

               9.

               Aluksen päällikön on kaikin kohtuullisin tavoin huolehdittava tarkkailijan fyysisestä ja henkisestä turvallisuudesta tämän aluksella oloaikana.

               10.

               Tarkkailijalla on oltava käytettävissään kaikki hänen tehtäviensä suorittamiseksi tarvittavat keinot. Aluksen päällikön on annettava hänen käyttöönsä tehtävän suorittamiseen tarvittavat viestintävälineet, kalastustoimintaan suoraan liittyvät asiakirjat eli kalastuspäiväkirja ja lokikirja sekä mahdollistettava pääsy aluksen eri osiin tarkkailutehtävien helpottamiseksi.

               11.

               Aluksella olonsa aikana tarkkailijan on

                           11.1

                           kaikin mahdollisin tavoin huolehdittava siitä, ettei hänen alukseen tulonsa ja siellä olonsa keskeytä tai haittaa kalastustoimintaa;

                           11.2

                           kunnioitettava aluksella olevia varusteita ja laitteistoja sekä aluksen kaikkien asiakirjojen luottamuksellisuutta.

               12.

               Tarkkailujakson lopussa ennen alukselta poistumista tarkkailija laatii ja allekirjoittaa toimintakertomuksen, joka toimitetaan Seychellien toimivaltaisille viranomaisille ja jonka jäljennös toimitetaan Euroopan komissiolle. Tarkkailija antaa aluksen päällikölle jäljennöksen kertomuksesta poistuessaan alukselta.

               13.

               Tarkkailijoille järjestetään aluksella laivanvarustajan kustannuksella samantasoinen ruokailu ja majoitus kuin päällystöllekin.

               14.

               Tarkkailijan palkasta ja sovellettavista veroista huolehtivat Seychellien toimivaltaiset viranomaiset.

         VI   LUKU

      SATAMALAITTEET SEKÄ TARVIKKEIDEN JA PALVELUJEN KÄYTTÖ

   Euroopan unionin alusten on pyrittävä hankkimaan Seychelleiltä kaikki toimintaansa varten tarvitsemansa tarvikkeet ja palvelut. Seychellien viranomaiset vahvistavat yhteisymmärryksessä varustajien kanssa edellytykset satamalaitteiden sekä tarvittaessa tarvikkeiden ja palvelujen käytölle.
   VII   LUKU

      VALVONTA

   Alusten on noudatettava pyydyksiä ja niiden teknisiä määritelmiä koskevaa Seychellien lainsäädäntöä ja kaikkia muita niiden kalastustoimintaan sovellettavia teknisiä toimenpiteitä sekä Intian valtameren tonnikalatoimikunnan vahvistamia säilyttämis-, hoito- ja muita toimenpiteitä.
   1.   Alusluettelo
   Euroopan unioni pitää ajan tasalla olevaa luetteloa aluksista, joille on myönnetty tämän pöytäkirjan määräysten mukainen kalastuslupa. Luettelo annetaan tiedoksi kalastuksen valvonnasta vastaaville Seychellien viranomaisille heti kun se on laadittu, ja sen jälkeen aina kun sitä päivitetään.
   2.   Valvontamenettely

               2.1

               Seychellien vesillä kalastavien Euroopan unionin kalastusalusten päälliköiden on tehtävä yhteistyötä kaikkien kalastustoiminnan tarkastus- ja valvontatehtäviä suorittavien Seychellien toimivaltaisten viranomaisten kanssa.

               2.2

               Tarkastusmenettelyjen turvallisuuden parantamiseksi alus on pysäytettävä siten, että tarkastusalus ja tarkastajat on mahdollista tunnistaa Seychellien toimivaltaisiksi viranomaisiksi, sanotun kuitenkaan rajoittamatta Seychellien lainsäädännön soveltamista.

               2.3

               Seychellit voi sallia Euroopan unionin tai sen nimeämän elimen lähettää EU:n tarkkailijoita tekemään havaintoja EU:n alusten toiminnasta, myös jälleenlaivauksesta, maissa tehtävien tarkastusten aikana.

               2.4

               Tarkastuksen jälkeen on mahdollista esittää huomautuksia tarkastuskertomuksesta; kaikkien tarkastukseen osallistuneiden henkilöiden, myös aluksen päällikön, on allekirjoitettava kertomus. Aluksen päällikölle on annettava jäljennös tarkastuskertomuksesta.

               2.5

               Toimivaltaisten viranomaisten läsnäolo aluksella ei saa kestää kauempaa kuin on tarpeen heidän tehtäviensä suorittamiseksi.

         3.   Saaliin purkamista tai jälleenlaivausta Seychellien satamassa harjoittavien Euroopan unionin kalastusalusten päälliköiden on sallittava Seychellien toimivaltaisten viranomaisten toiminta ja helpotettava sitä. Kunkin tarkastuksen jälkeen aluksen päällikölle on annettava todistus.
   4.   Jos tämän luvun määräyksiä ei noudateta, Seychellien hallituksella on oikeus peruuttaa määräyksiä rikkoneen aluksen kalastuslupa, kunnes muodollisuudet on täytetty, ja soveltaa Seychelleillä voimassa olevassa lainsäädännössä säädettyjä seuraamuksia. Asiasta on ilmoitettava lippujäsenvaltiolle ja Euroopan komissiolle.
   VIII   LUKU

      TÄYTÄNTÖÖNPANO

   1.   Seuraamukset

               1.1

               Jos edellä olevien lukujen määräyksiä, meren elollisten luonnonvarojen hoito- ja säilyttämistoimenpiteitä tai Seychellien lainsäädäntöä ei noudateta, sovelletaan Seychellien lainsäädännön mukaisia seuraamuksia.

               1.2

               Lippujäsenvaltiolle ja Euroopan komissiolle on ilmoitettava viipymättä kaikista seuraamuksista ja kaikista muista asiaan kuuluvista seikoista.

               1.3

               Jos seuraamuksena on kalastusluvan keskeyttäminen tai peruuttaminen, Euroopan komissio voi pyytää toisen varustajan alukselle uutta kalastuslupaa keskeytetyn tai peruutetun kalastusluvan tilalle ja sen jäljellä olevaksi voimassaoloajaksi.

         2.   Kalastusaluksen pysäyttäminen ja takavarikoiminen
   Seychellien viranomaisten on annettava Seychelleistä vastaavalle Euroopan unionin lähetystölle ja lippuvaltiolle 48 tunnin kuluessa tieto jokaisesta kalastuskumppanuussopimuksen mukaisesti Seychellien talousvyöhykkeellä kalastavasta Euroopan unionin jäsenvaltion lipun alla purjehtivasta kalastusaluksesta, joka on pysäytetty ja/tai takavarikoitu, ja toimitettava jäljennös tarkastuskertomuksesta, jossa annetaan selvitys pysäyttämiseen ja/tai takavarikoimiseen johtaneista olosuhteista ja syistä.
   3.   Tietojenvaihtomenettely aluksen pysäyttämisen ja/tai takavarikoimisen yhteydessä

               3.1

               Aluksen pysäyttämiseen ja/tai takavarikointiin liittyvän Seychellien lainsäädännön mukaisia oikeuskäsittelyn määräaikoja ja menettelyjä noudattaen edellä mainittujen tietojen vastaanottamisen jälkeen on järjestettävä Euroopan komission ja Seychellien toimivaltaisten viranomaisten välinen sovittelukokous, johon voi myös osallistua kyseisen jäsenvaltion edustaja.

               3.2

               Kokouksessa sopimuspuolet luovuttavat toisilleen kaikki asiakirjat ja tiedot, joista voi olla hyötyä tilanteeseen johtaneiden seikkojen selvittämisessä. Varustajalle tai tämän edustajalle on ilmoitettava kokouksen tuloksista sekä kaikista pysäyttämisen ja/tai takavarikoinnin mahdollisesti aiheuttamista toimenpiteistä.

         4.   Pysäyttämisen ja/tai takavarikoinnin selvittäminen

               4.1

               Oletettu rikkominen on pyrittävä ratkaisemaan sovittelumenettelyllä. Tämä menettely on saatava päätökseen viimeistään kolmantena työpäivänä pysäyttämisestä ja/tai takavarikoinnista Seychellien lainsäädännön mukaisesti.

               4.2

               Sovittelumenettelyn tapauksessa sovellettavan sakon suuruus määritellään Seychellien lainsäädännön mukaisesti. Jos asiaa ei saada ratkaistua sovittelumenettelyllä, asia viedään oikeuskäsittelyyn.

               4.3

               Alus päästetään lähtemään ja sen päällikkö vapautetaan vastuusta heti, kun sovittelumenettelystä johtuvat velvoitteet on täytetty ja oikeuskäsittely on päättynyt.

         5.   Euroopan komissiolle tiedotetaan Euroopan unionin lähetystön kautta aloitetuista menettelyistä ja sovelletuista seuraamuksista.


Avis juridique important

|

31999D0127

1999/127/EY: Neuvoston päätös, tehty 25 päivänä tammikuuta 1998, Euroopan yhteisön ja sen jäsenvaltioiden sekä Chilen tasavallan poliittisen ja taloudellisen liiton perustamiseen tähtäävän yhteistyötä koskevan puitesopimuksen tekemisestä

Virallinen lehti nro L 042 , 16/02/1999 s. 0046 - 0064

NEUVOSTON PÄÄTÖS,tehty 25 päivänä tammikuuta 1998,Euroopan yhteisön ja sen jäsenvaltioiden sekä Chilen tasavallan poliittisen ja taloudellisen liiton perustamiseen tähtäävän yhteistyötä koskevan puitesopimuksen tekemisestä (1999/127/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 ja 130 y artiklan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon Euroopan parlamentin lausunnon,sekä katsoo, ettäperustamissopimuksen 130 u artiklan nojalla yhteisön kehitysyhteistyöpolitiikalla edistetään kehitysmaiden kestävää taloudellista ja sosiaalista kehitystä, niiden sopusointuista ja asteittaista yhdentymistä maailmantalouteen ja köyhyyden torjuntaa näissä maissa, jaolisi hyväksyttävä Euroopan yhteisön ja sen jäsenvaltioiden sekä Chilen tasavallan poliittisen ja taloudellisen liiton perustamiseen tähtäävä yhteistyötä koskeva puitesopimus,ON PÄÄTTÄNYT SEURAAVAA:1 artikla Hyväksytään Euroopan yhteisön puolesta Euroopan yhteisön ja sen jäsenvaltioiden sekä Chilen tasavallan poliittisen ja taloudellisen liiton perustamiseen tähtäävä yhteistyötä koskeva puitesopimus.Sopimuksen teksti on tämän päätöksen liitteenä.2 artikla Sopimuksen 34 artiklassa määrätyissä tilanteissa neuvoston puheenjohtaja toimii 33 artiklassa tarkoitetun yhteisneuvoston puheenjohtaja ja edustaa siinä yhteisöä. Komission edustaja on sekakomitean, jota tarkoitetaan sopimuksen 35 artiklassa, ja kaupan alasekakomitean, jota tarkoitetaan sopimuksen 37 artiklassa, puheenjohtajana niiden työjärjestysten mukaisesti ja edustaa yhteisöä näissä toimielimissä.3 artikla Neuvoston puheenjohtaja tekee Euroopan yhteisön puolesta ilmoituksen, josta määrätään sopimuksen 42 artiklassa.4 artikla Tämä päätös julkaistaan Euroopan yhteisöjen virallisessa lehdessä.Tehty Brysselissä 25 päivänä tammikuuta 1998.Neuvoston puolestaJ. FISCHERPuheenjohtaja


title: 2014/643/YUTP: Poliittisten ja turvallisuusasioiden komitean päätös EUCAP Sahel Niger/3/2014, annettu 24 päivänä heinäkuuta 2014 , Euroopan unionin Nigerissä toteuttaman YTPP-operaation (EUCAP Sahel Niger) johtajan toimeksiannon jatkamisesta

text:
               6.9.2014

               FI

               Euroopan unionin virallinen lehti

               L 267/5

         POLIITTISTEN JA TURVALLISUUSASIOIDEN KOMITEAN PÄÄTÖS EUCAP SAHEL NIGER/3/2014,
   annettu 24 päivänä heinäkuuta 2014,
   Euroopan unionin Nigerissä toteuttaman YTPP-operaation (EUCAP Sahel Niger) johtajan toimeksiannon jatkamisesta

      (2014/643/YUTP)

   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin YTPP-operaatiosta Nigerissä (EUCAP Sahel Niger) 16 päivänä heinäkuuta 2012 annetun neuvoston päätöksen 2012/392/YUTP (1), ja erityisesti sen 9 artiklan 1 kohdan,
   sekä katsoo seuraavaa:

               (1)

               Päätöksen 2012/392/YUTP 9 artiklan 1 kohdan mukaisesti poliittisten ja turvallisuusasioiden komitea (PTK) on valtuutettu tekemään Euroopan unionista tehdyn sopimuksen 38 artiklan mukaisesti asiaankuuluvat EUCAP Sahel Niger -operaation poliittista valvontaa ja strategista johtoa koskevat päätökset, mukaan luettuna erityisesti päätös operaation johtajan nimittämisestä.

               (2)

               PTK on 6 päivänä toukokuuta 2014 hyväksynyt päätöksen EUCAP Sahel Niger/2/2014 (2), jolla Filip DE CEUNINCK nimitetään EUCAP Sahel Nigerin operaation johtajaksi 6 päivästä toukokuuta 201415 päivään heinäkuuta 2014.

               (3)

               Neuvosto on 22 päivänä heinäkuuta 2014 hyväksynyt päätöksen 2014/482/YUTP (3) jolla EUCAP Sahel Nigerin toimeksiantoa jatketaan 16 päivästä heinäkuuta 201415 päivään heinäkuuta 2016.

               (4)

               Unionin ulkoasioiden ja turvallisuuspolitiikan korkea edustaja on ehdottanut, että Filip DE CEUNINCKin toimeksiantoa EUCAP Sahel Nigerin operaation johtajana jatketaan 16 päivästä heinäkuuta 201415 päivään heinäkuuta 2015,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Filip DE CEUNINCKin toimeksiantoa Euroopan unionin Nigerissä toteuttaman YTPP-operaation (EUCAP Sahel Niger) johtajana 15 päivään heinäkuuta 2015.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 16 päivästä heinäkuuta 2014.

      Tehty Brysselissä 24 päivänä heinäkuuta 2014.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 187, 17.7.2012, s. 48.

      (2)  Poliittisten ja turvallisuusasioiden komitean päätös EUCAP SAHEL Niger/2/2014, annettu 6 päivänä toukokuuta 2014, Euroopan unionin Nigerissä toteuttaman YTPP-operaation (EUCAP Sahel Niger) johtajan nimittämisestä (EUVL L 136, 9.5.2014, s. 26).

      (3)  Neuvoston päätös 2014/482/YUTP, annettu 22 päivänä heinäkuuta 2014, Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta (EUVL L 217, 23.7.2014, s. 31).


               24.3.2017

               FI

               Euroopan unionin virallinen lehti

               C 93/244

         P7_TA(2014)0070
   Päätös olla vastustamatta täytäntöönpanotoimenpidettä: siviili-ilmailun lentomiehistöä koskevat tekniset vaatimukset ja hallinnolliset menettelyt
   Euroopan parlamentin päätös olla vastustamatta ehdotusta komission asetukseksi siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä annetun komission asetuksen (EU) N:o 1178/2011 muuttamisesta (D029683/02 – 2014/2500(RPS))
   (2017/C 093/41)

      Euroopan parlamentti, joka

               —

               ottaa huomioon komission ehdotuksen asetukseksi (D029683/02,

               —

               ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY sekä neuvoston direktiivin (EY) N:o 1592/2002 ja direktiivin 2004/36/EY 20 päivänä helmikuuta 2008 annetun Euroopan parlamentin ja neuvoston asetuksen (EY) N:o 216/2008 (1), ja erityisesti sen 7 artiklan 5 ja 6 kohdan kumoamisesta,

               —

               ottaa huomioon edellä mainitun päätöksen 65 artiklassa tarkoitetun komitean 18. lokakuuta 2013 antaman lausunnon,

               —

               ottaa huomioon komission 16. tammikuuta 2014 päivätyn kirjeen, jossa komissio pyytää parlamenttia ilmoittamaan, ettei se aio vastustaa ehdotusta asetukseksi,

               —

               ottaa huomioon liikenne- ja matkailuvaliokunnan 21. tammikuuta 2014 päivätyn kirjeen valiokuntien puheenjohtajakokouksen puheenjohtajalle,

               —

               ottaa huomioon menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehdyn neuvoston päätöksen 1999/468/EY (2) 5 a artiklan,

               —

               ottaa huomioon työjärjestyksen 88 artiklan 4 kohdan d alakohdan ja 87 a artiklan 6 kohdan,

               —

               ottaa huomioon, että työjärjestyksen 87 a artiklan 6 kohdan kolmannessa ja neljännessä luetelmakohdassa määrätyn 4. helmikuuta 2014 päättyneen määräajan kuluessa ei ole esitetty vastalauseita,

               1.

               ilmoittaa, että se ei vastusta komission ehdotusta asetukseksi;

               2.

               kehottaa puhemiestä välittämään tämän päätöksen komissiolle ja tiedoksi neuvostolle.

      (1)  EUVL L 79, 19.3.2008, s. 1.

      (2)  EYVL L 184, 17.7.1999, s. 23.


Avis juridique important

|

32000D0305

2000/305/EY: Neuvoston päätös, tehty 30 päivänä maaliskuuta 2000, Euroopan yhteisön ja Sveitsin valaliiton kirjeenvaihtona tehtävästä sopimuksesta yhteinen tietoliikenneverkko/yhteinen järjestelmien rajapinta -järjestelmään (CCN/CSI) yhteisestä passitusmenettelystä tehdyn yleissopimuksen puitteissa

Virallinen lehti nro L 102 , 27/04/2000 s. 0050 - 0051

Neuvoston päätös,tehty 30 päivänä maaliskuuta 2000,Euroopan yhteisön ja Sveitsin valaliiton kirjeenvaihtona tehtävästä sopimuksesta yhteinen tietoliikenneverkko/yhteinen järjestelmien rajapinta -järjestelmään (CCN/CSI) yhteisestä passitusmenettelystä tehdyn yleissopimuksen puitteissa(2000/305/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen ja 3 kohdan ensimmäisen alakohdan,ottaa huomioon komission ehdotuksen,sekä katsoo seuraavaa:(1) Tietokoneavusteinen passitusmenettely otettiin käyttöön yhteistä passitusta käsittelevän EY/EFTA-sekakomitean päätöksellä N:o 1/1999(1). Menettelyn täytäntöönpanon varmistamiseksi olisi tarpeen perustaa kansainvälinen tietokoneverkko, joka mahdollistaa tietojenvaihdon yhteisestä passitusmenettelystä 20 päivänä toukokuuta 1987 tehdyn yleissopimuksen(2), jäljempänä "yleissopimus", sopimuspuolten toimivaltaisten viranomaisten välillä.(2) Euroopan yhteisö on jo kehittänyt yhteinen tietoliikenneverkko/yhteinen järjestelmien rajapinta -järjestelmän (CCN/CSI), joka täyttää tarvittavat vaatimukset.(3) Yhteistä passitusta käsittelevän EY/EFTA-sekakomitean päätöksen N:o 2/1999(3) mukaisesti yhteistä passitusmenettelyä koskevan yleissopimuksen kaikkien sopimuspuolten on käytettävä CCN/CSI-järjestelmää, ja kumppanimaiden rahoitusosuudesta ja muista asiaan liittyvistä seikoista sovitaan yhteisön ja kunkin kumppanimaan kesken.(4) Neuvosto valtuutti Euroopan yhteisöjen komission 22 päivänä lokakuuta 1999 neuvottelemaan yhteistä passitusmenettelyä koskevan yleissopimuksen sopimuspuolena olevan jokaisen yhteisön ulkopuolisen kumppanimaan kanssa kirjeenvaihtona tehtävän sopimuksen CCN/CSI-järjestelmän laajentamisesta kuhunkin niistä.(5) Komissio on neuvotellut CCN/CSI-järjestelmän laajentamisesta Sveitsiin.(6) Tätä laajentamista koskeva kirjeenvaihtona tehty sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Sveitsin välisenä kirjeenvaihtona tehty sopimus yhteinen tietoliikenneverkko/yhteinen järjestelmien rajapinta -järjestelmän (CCN/CSI) laajentamisesta yhteisestä passitusmenettelystä tehdyn yleissopimuksen mukaisesti.Kirjeenvaihtona tehdyn sopimuksen teksti on tämän päätöksen liitteenä.2 artiklaNeuvoston puheenjohtajalla on oikeus nimetä henkilö tai henkilöt, jolla tai joilla on valtuudet allekirjoittaa 1 artiklassa tarkoitettu kirjeenvaihtona tehty sopimus yhteisöä sitovasti.3 artiklaTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Tehty Brysselissä 30 päivänä maaliskuuta 2000.Neuvoston puolestaJ. SócratesPuheenjohtaja(1) EYVL L 65, 12.3.1999, s. 50.(2) EYVL L 226, 13.8.1987, s. 2.(3) EYVL L 119, 7.5.1999, s. 53.


title: Neuvoston päätös (EU) 2015/1388, annettu 7 päivänä elokuuta 2015, asekauppasopimuksen osapuolten konferenssissa Euroopan unionin puolesta esitettävästä kannasta työjärjestyksen luonnokseen

text:
               13.8.2015

               FI

               Euroopan unionin virallinen lehti

               L 214/26

         NEUVOSTON PÄÄTÖS (EU) 2015/1388,
   annettu 7 päivänä elokuuta 2015,
   asekauppasopimuksen osapuolten konferenssissa Euroopan unionin puolesta esitettävästä kannasta työjärjestyksen luonnokseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114 artiklan ja 207 artiklan 3 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Asekauppasopimus tuli voimaan 24 päivänä joulukuuta 2014, ja 26 jäsenvaltiota on ratifioinut sen. Unioni ei ole asekauppasopimuksen osapuoli.

               (2)

               Asekauppasopimuksen 18 artiklan nojalla perustettu väliaikainen sihteeristö kutsuu 17 artiklan mukaisesti koolle osapuolten konferenssin viimeistään vuoden kuluttua asekauppasopimuksen voimaantulosta. Osapuolten konferenssi hyväksyy työjärjestyksensä yksimielisesti ensimmäisessä istunnossaan, joka pidetään 24–27 päivänä elokuuta 2015.

               (3)

               Eräät asekauppasopimuksen määräykset koskevat unionin yksinomaiseen toimivaltaan kuuluvia asioita, koska ne kuuluvat yhteisen kauppapolitiikan soveltamisalaan tai vaikuttavat tavanomaisten aseiden ja räjähteiden siirtoa koskeviin sisämarkkinasääntöihin.

               (4)

               Osapuolten konferenssi tarkastelee muun muassa asekauppasopimuksen täytäntöönpanoa, harkitsee ja hyväksyy sen täytäntöönpanoa ja toimintaa koskevia suosituksia, tarkastelee asekauppasopimuksen tulkinnasta syntyviä kysymyksiä ja voi harkita muutoksia siihen. Sen työjärjestys koskee osapuolten konferenssin työskentely- ja päätöksentekotapoja, myös niiden kysymysten osalta, jotka kuuluvat unionin yksinomaiseen toimivaltaan. Tämän vuoksi sen työjärjestystä on pidettävä Euroopan unionin toiminnasta tehdyn sopimuksen 218 artiklan 9 kohdassa tarkoitettuna säädöksenä, joilla on oikeusvaikutuksia.

               (5)

               Näin ollen neuvoston olisi vahvistettava asekauppasopimuksen osapuolten konferenssissa esitettävä unionin kanta työjärjestyksen hyväksymiseen, ja yhdessä unionin edun mukaisesti toimivien jäsenvaltioiden olisi sen jälkeen esitettävä tämä kanta.

               (6)

               Osapuolten konferenssin ensimmäisen istunnon yhteydessä jäsenvaltioiden olisi tämän päätöksen soveltamisessa tehtävä tiivistä yhteistyötä ja sovitettava toimintansa tiiviisti yhteen keskenään ja komission kanssa,

         ON HYVÄKSYNYT TÄMÄN PÄÄTÖKSEN:
   1 artikla
   1.   Asekauppasopimuksen osapuolten konferenssin 24–27 päivänä elokuuta 2015 pidettävässä ensimmäisessä istunnossa unionin puolesta esitettävä kanta konferenssin työjärjestykseen on tämän päätöksen, mukaan lukien sen liitteen, mukainen, ja jäsenvaltiot esittävät sen toimien yhdessä unionin edun mukaisesti.
   2.   Unionin yksinomaiseen toimivaltaan kuuluvien kysymysten osalta asekauppasopimuksen osapuolina olevat jäsenvaltiot valtuutetaan hyväksymään työjärjestys siten, että ne toimivat yhdessä unionin edun mukaisesti.
   3.   Jäsenvaltioiden on tämän päätöksen soveltamisessa tehtävä tiivistä yhteistyötä ja sovitettava toimintansa tiiviisti yhteen keskenään ja komission kanssa.
   Erityisesti jos paikan päällä tehdään ehdotuksia, jotka koskevat kysymyksiä, joista ei vielä ole unionin kantaa ja jotka kuuluvat unionin yksinomaiseen toimivaltaan, unionin kanta asianomaiseen ehdotukseen hyväksytään ensimmäisessä alakohdassa kuvatulla, myös paikan päällä tapahtuvalla toiminnan yhteen sovittamisella ennen kuin osapuolten konferenssi tekee päätöksen kyseisestä ehdotuksesta.
   2 artikla
   Tämä päätös on osoitettu kaikille jäsenvaltioille.

      Tehty Brysselissä 7 päivänä elokuuta 2015.

            Neuvoston puolesta

            Puheenjohtaja

         J. ASSELBORN

      LIITE
      Asekauppasopimuksen osapuolten konferenssin Meksikossa 24–27 päivänä elokuuta 2015 pidettävässä ensimmäisessä istunnossa hyväksyttävän konferenssin työjärjestyksen osalta on yhdessä unionin edun mukaisesti toimivien asekauppasopimuksen osapuolina olevien jäsenvaltioiden pyrittävä kaikin tavoin varmistamaan unionin etujen asianmukainen turvaaminen, kun työjärjestys hyväksytään asekauppasopimuksen osapuolten ensimmäisessä konferenssissa. Jäsenvaltioiden on erityisesti pyrittävä kaikin tavoin varmistamaan, että työjärjestys mahdollistaa unionin etujen asianmukaisen säilyttämisen ja turvaamisen osapuolten konferenssin päätöksissä.


Avis juridique important

|

31995D0013

95/13/EY: Komission päätös, tehty 17 päivänä tammikuuta 1995, neuvoa-antavan kuluttajaneuvoston perustamisesta tehdyn päätöksen 90/55/ETY muuttamisesta

Virallinen lehti nro L 021 , 28/01/1995 s. 0017 - 0017

KOMISSION PÄÄTÖS,tehty 17 päivänä tammikuuta 1995,neuvoa-antavan kuluttajaneuvoston perustamisesta tehdyn päätöksen 90/55/ETY muuttamisesta (95/13/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon Itävallan, Suomen ja Ruotsin liittymisasiakirjan ja erityisesti sen 169 artiklan,ottaa huomioon 17 päivänä joulukuuta 1989 tehdyn komission päätöksen 90/55/ETY (1), sellaisena kuin se on muutettuna komission päätöksellä 94/146/EY (2), neuvoa-antavan kuluttajaneuvoston perustamisesta, ja erityisesti sen 3 artiklan ja liitteen III,sekä katsoo, ettäedellä mainittua päätöstä olisi muutettava kolmen uuden jäsenvaltion liittymisen Euroopan yhteisöön huomioon ottamiseksi,ON PÄÄTTÄNYT SEURAAVAA:1 artikla Päätöstä 90/55/ETY muutetaan seuraavasti:1 Korvataan 3 artikla seuraavasti:"3 artiklaNeuvostossa on 48 jäsentä. Paikat jaetaan seuraavasti:a) yhteensä 20 paikkaa Euroopan kuluttajajärjestöjen edustajille liitteissä I ja II määrättyä jakamis- ja valintamenettelyä noudattaen;b) yhteensä 22 paikkaa kansallisten järjestöjen ja toimielinten edustajille liitteessä III määrättyä jakamis- ja valintamenettelyä noudattaen;c) yhteensä kuusi paikkaa kuluttaja-asioissa erityisen päteville henkilöille, jotka komissio valitsee sen perusteella, miten he kykenevät puolustamaan kuluttajien etua yleisesti, erikoisaloilla tai erityisistä näkökohdista."2 Liitteessä III oleva a kohta korvataan seuraavasti:"(a) Kansallisille järjestöille ja toimielimille annetut paikat jaetaan kansalaisuuden mukaan seuraavasti:>TAULUKON PAIKKA>"Tehty Brysselissä 17 päivänä tammikuuta 1995.Komission puolestaChristiane SCRIVENERKomission jäsen(1) EYVL N:o L 38, 10.2.1990, s. 40(2) EYVL N:o L 64, 8.3.1994, s. 28


Avis juridique important

|

31995D0132

95/132/EY: Neuvoston päätös, tehty 10 päivänä huhtikuuta 1995, kokonaistaloudellisen rahoitusavun antamisesta Valko-Venäjälle

Virallinen lehti nro L 089 , 21/04/1995 s. 0028 - 0029

NEUVOSTON PÄÄTÖS,tehty 10 päivänä huhtikuuta 1995,kokonaistaloudellisen rahoitusavun antamisesta Valko-Venäjälle (95/132/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 235 artiklan,ottaa huomioon komission ehdotuksen (1), jonka komissio antoi kuultuaan rahapoliittista komiteaa,ottaa huomioon Euroopan parlamentin lausunnon (2),sekä katsoo, ettäValko-Venäjä on toteuttamassa perusteellisia poliittisia ja taloudellisia uudistuksia ja pyrkii merkittävin ponnistuksin toteuttamaan markkinatalousmallia,Valko-Venäjä, Euroopan yhteisöt ja niiden jäsenvaltiot ovat allekirjoittaneet kumppanuus- ja yhteistyösopimuksen, joka sallii täysimittaisen yhteistyösuhteen kehittämisen,Valko-Venäjä sopi Kansainvälisen valuuttarahaston (IMF) kanssa vuonna 1993 ensimmäisestä vakauttamistoimenpiteiden ja politiikan uudistustoimenpiteiden kokonaisuudesta, jota tuettaisiin IMF:n järjestelmänmuutostukeen (STF) kuuluvalla ostolla, ja IMF:n johtokunta hyväksyi ensimmäisen STF-erän luovutuksen vuonna 1993; Valko-Venäjän viranomaiset hyväksyivät syksyllä 1994 kunnianhimoisen vakautus- ja rakenneuudistusohjelman; IMF:n johtokunta hyväksyi tammikuussa 1995 toisen STF-erän luovutuksen, ja Valko-Venäjä ja IMF ovat päässeet yhteisymmärrykseen tämän ohjelman tukemisesta valmiusluottojärjestelyllä,Valko-Venäjän viranomaiset ovat pyytäneet rahoitusapua kansainvälisiltä rahoituslaitoksilta, unionilta ja muilta kahdenvälisiltä avunantajilta; velan uudelleenjärjestelyjen sekä IMF:n ja Maailmanpankin arvioidun rahoituksen lisäksi on ohjelma-ajalta vielä kattamatta noin 250 miljoonan Yhdysvaltain dollarin suuruinen jäännösrahoitusvajaus,Valko-Venäjän viranomaiset ovat sitoutuneet täyttämään täysimittaisesti ja aikataulun mukaisesti ulkoiset rahoitusvelvoitteensa yhteisöä kohtaan,yhteisön pitkäaikainen laina Valko-Venäjälle on sopiva toimenpide maan ulkoisten rahoituksellisten rajoitusten helpottamiseksi ja hallituksen uudistustoimiin liittyvien poliittisten tavoitteiden tukemiseksi,komission olisi hallinnoitava yhteisön lainaa, japerustamissopimuksessa ei ole tämän päätöksen tekemiseksi määräyksiä muista valtuuksista kuin 235 artiklassa määrätyt,ON PÄÄTTÄNYT SEURAAVAA:1 artikla 1. Yhteisö myöntää Valko-Venäjälle pitkäaikaisen lainan, jonka enimmäispääoma on 75 miljoonaa ecua ja enimmäiserääntymisaika kymmenen vuotta, tavoitteenaan varmistaa kestävä maksutasetilanne ja vahvistaa maan valuuttavarantoa.2. Tässä tarkoituksessa komissio valtuutetaan ottolainaamaan Euroopan yhteisön puolesta tarvittavat varat, jotka asetetaan Valko-Venäjän käyttöön lainan muodossa.3. Komissio hallinnoi tätä lainaa rahapoliittisen komitean kanssa läheisesti neuvotellen sekä kaikkien IMF:n ja Valko-Venäjän välisten sopimusten kanssa yhteensopivalla tavalla.2 artikla 1. Komissio valtuutetaan neuvottelemaan Valko-Venäjän viranomaisten kanssa, rahapoliittista komiteaa kuultuaan, lainaan liitettävistä talouspoliittisista ehdoista. Näiden ehtojen on oltava yhteensopivia 1 artiklan 3 kohdassa tarkoitettujen sopimusten kanssa.2. Komissio tarkistaa säännöllisin väliajoin, yhteistyössä rahapoliittisen komitean kanssa ja sovittaen toimintansa tarkoin yhteen IMF:n kanssa, että Valko-Venäjän talouspolitiikka on tämän lainan tavoitteiden mukaista ja että sen ehdot täyttyvät.3 artikla 1. Laina myönnetään Valko-Venäjälle kahdessa erässä. Jollei edellä olevan 2 artiklan 1 kohdan määräyksistä muuta johdu, ensimmäinen erä luovutetaan IMF:n johtokunnan hyväksyttyä valmiusluottojärjestelyn.2. Jollei edellä olevan 2 artiklan 2 kohdan määräyksistä muuta johdu, toinen erä luovutetaan valmiusluottojärjestelyn toteuduttua tyydyttävästi ja aikaisintaan kaksi vuosineljännestä ensimmäisen erän luovutuksen jälkeen.3. Varat maksetaan Valko-Venäjän keskuspankkiin.4 artikla 1. Edellä 1 artiklassa tarkoitetut otto- ja antolainaustoimet toteutetaan samaa arvopäivää käyttäen, eivätkä ne saa saattaa yhteisöä osalliseksi erääntymisaikojen muuntamiseen, mihinkään valuutta- tai korkoriskiin eikä mihinkään muuhun kaupalliseen riskiin.2. Valko-Venäjän pyynnöstä komissio toteuttaa tarvittavat toimenpiteet varmistaakseen, että lainan ehtoihin ja edellytyksiin sisältyy ennenaikaista takaisinmaksua koskeva lauseke ja että sitä voidaan soveltaa.3. Valko-Venäjän pyynnöstä ja olosuhteiden salliessa lainojen korkokannan alentamisen komissio voi jälleenrahoittaa kokonaan tai osittain alkuperäiset ottolainansa tai järjestää uudelleen kyseiset rahoitusehdot. Jälleenrahoitus- tai uudelleenjärjestelytoimet toteutetaan kohdassa 1 esitettyjen ehtojen mukaisesti, eikä niiden vaikutuksena saa olla kyseisen ottolainauksen keskimääräisen erääntymisajan piteneminen eikä jälleenrahoitus- tai uudelleenjärjestelypäivänä suorittamatta olevan pääoman määrän kasvaminen tuolloin voimassa olevan vaihtokurssin mukaan määriteltynä.4. Kaikki yhteisölle tässä päätöksessä tarkoitetun toimen päättämisestä ja toteuttamisesta aiheutuvat kulut lankeavat Valko-Venäjän maksettaviksi.5. Rahapoliittiselle komitealle tiedotetaan 2 ja 3 kohdassa tarkoitettujen toimien kehityksestä vähintään kerran vuodessa.5 artikla Komissio antaa vähintään kerran vuodessa Euroopan parlamentille ja neuvostolle kertomuksen, jossa arvioidaan tämän päätöksen täytäntöönpanoa.Tehty Luxemburgissa 10 päivänä huhtikuuta 1995.Neuvoston puolestaA. JUPPÉPuheenjohtaja(1) EYVL N:o C 82, 4.4.1995(2) Lausunto annettu 17 päivänä maaliskuuta 1995 (sitä ei ole vielä julkaistu virallisessa lehdessä).